Na podlagi 25. člena, enajste alineje 54. člena in 55. člena Zakona o delovnih razmerjih (Uradni list RS, št. 21/13, s spremembami in dopolnitvami), tretje točke prvega odstavka 68. člena in tretjega odstavka 70. člena Zakona o javnih uslužbencih (Uradni list RS, št. 63/07 – UPB, s spremembami in dopolnitvami), Direkcija Republike Slovenije za vode objavlja prosto delovno mesto delovno mesto, s štiri mesečnim poskusnim delom:

**podsekretar, (šifra DM: 9063),** (m/ž)

**v Sektorju za investicije**

za določen čas do 30.11.2027 oz. konca trajanja projekta, za delo na projektu »Zmanjševanje poplavne ogroženosti porečja Drave - Območje Ptujske Drave«.

Lokacija opravljanja dela: Maribor

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) - (Vrsta izob. KLASIUS: 17002) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) (Vrsta izob. KLASIUS: 17001) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) (Vrsta izob. KLASIUS: 17O99), magistrsko izobraževanje (druga bolonjska stopnja)/magistrska izobrazba (druga bolonjska stopnja) (Vrsta izob. KLASIUS: 17003),
* 6 let delovnih izkušenj oziroma izpolnjevanje pogojev za naziv podsekretar,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se za naziv podsekretar, skrajšajo za eno tretjino, v primeru, da ima kandidat magisterij znanosti, doktorat oziroma zaključen specialistični študij.

Delovne naloge izbranega kandidata na delovnem mestu bodo:

* vodenje strokovnih nalog in izvajanje postopkov iz delovnega področja,
* sodelovanje v projektni skupini,
* samostojno oblikovanje sistemskih rešitev in drugih gradiv,
* opravljanje in vodenje naloge iz področja javnih naročil,
* izvajanje nadzora nad pravilnim in pravočasnim izvajanjem pogodbenih obveznosti na področju javnih naročil,
* zbiranje, urejanje ter pripravljanje podatkov za izdelavo analize o izvajanju in finančnem stanju projekta,
* sodelovanje pri nalogah povezanih s pripravo predloga in izvajanju proračuna,
* priprava analiz, razvojnih projektov, informacij, poročil in drugih zahtevnih gradiv,
* obdelava in vnos podatkov v informacijski sistem e-MA, v druge baze in evidence,
* opravljanje drugih nalog v skladu s potrebami projekta in po navodilu nadrejenih.

**Prijava mora biti OBVEZNO posredovana na predpisanem obrazcu Direkcije RS za vode oz. Vlogo za zaposlitev** s pisno izjavo, iz katere mora biti razvidno:

1. izpolnjevanje pogoja izobrazbe: kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. da za namen te javne objave skladno z določili GDPR dovoljuje Direkciji RS za vode, pridobitev podatkov iz prejšnje točke tega razpisa iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi zapisov navedenih v Vlogi za zaposlitev, priloženih izjav, oziroma s pomočjo morebitnih drugih metod preverjanja strokovne usposobljenosti kandidatov.

Zaželeno je, da imajo kandidati izkušnje pri vodenju posameznih nalog EU in drugih projektov, projektov s področja voda, zaželeno je poznavanje FIDIC pogodb, poznavanje gradbene in okoljske zakonodaje ter strokovno tehnična znanja iz gradbenega področja. Prosimo, da kandidati navedeno označijo v obrazcu »Vloga za zaposlitev«, pod točko 4.d).

Direkcija Republike Slovenije za vode bo opravila izbiro kandidata po predmetni objavi in z izbranim kandidatom sklenila delovno razmerje za določen čas s polnim delovnim časom do 30.11.2027 oz. konca trajanja projekta »Zmanjševanje poplavne ogroženosti porečja Drave - Območje Ptujske Drave, s poskusnim delom v trajanju 4 mesecev. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal na delovnem mestu podsekretar oz. naloge izvrševal v nazivu podsekretar, šifra DM: 9063, na lokaciji organizacijske enote Direkcije Republike Slovenija za vode, na naslovu: Ulica Vita Kraigherja 5, 2000 Maribor.

Operacija se izvaja v okviru Programa evropske kohezijske politike v obdobju 2021-2027, cilja politike 2 »Bolj zelena, nizkoogljična Evropa, ki je odporna in prehaja na ogljično nevtralno gospodarstvo s spodbujanjem čistega in pravičnega energetskega prehoda, zelenih in modrih naložb, krožnega gospodarstva, blaženja podnebnih sprememb in prilagajanja nanje ter preprečevanja in obvladovanja tveganj ter trajnostne mestne mobilnosti«, prednostne naloge 3 »Zelena preobrazba za podnebno nevtralnost« in prispeva k doseganju specifičnega cilja RSO 2.4 »Spodbujanje prilagajanja podnebnim spremembam in preprečevanja tveganja nesreč ter odpornosti, ob upoštevanju ekosistemskih pristopov«.

Operacijo sofinancirata Evropska unija iz Evropskega sklada za regionalni razvoj, Kohezijska regija Vzhodna Slovenija, in Republika Slovenija. Prispevek za zaposlitev znaša na strani Evropske Unije 85 %, pripadajoča udeležba na strani Republike Slovenije znaša 15 %.

Kandidat vloži prijavo v pisni obliki **obvezno na priloženem obrazcu »Vloga za zaposlitev«,** ki jo pošlje v zaprti ovojnici z označbo: »Za javno objavo za delovno mesto podsekretar, šifra DM: 9603), št. 11002-53/2024« **na naslov**: Direkcija RS za vode, Mariborska cesta 88, 3000 Celje, in sicer v **roku 12-ih dni po objavi** na osrednjem spletnem mestu državne uprave GOV.SI in spletni strani Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: gp.drsv@gov.si, pri čemer veljavnost prijave ni pogojena z elektronskim podpisom.

Za dodatne informacije o izvedbi postopka zaposlitve dobite vsak delovni dan od 10. do 11. ure na telefonski številki 01 478 3163, ga. Sonja Brumat, informacije o delovnem področju na telefonski številki 02 234 96 34, ga. Blanka Grajfoner.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.